Document ID: /roh_data/filtered/fineweb-2-filterrobots_roh.jsonl.gz/20238

Tar la dispita davart la taxaziun dals cunfinaris era la regenza tessinaisa mez da l'onn vegnida encunter a l'Italia. Dapi lura na pretendan els betg pli in extract dal register penal dals lavurers. Quai è stà l'ultim obstachel per ina cunvegna da taxas tranter l'Italia ed il Tessin.
En futur duain las pajas dals cunfinaris vegnir taxads per 70% en il Tessin e per 30% en l'Italia. Il mument vegn l'entira paja taxada be en il Tessin. 38% vegnan suenter surdads a l'Italia.
L'Italia è il 5avel grond partenari commerzial da la Svizra. Il volumen commerzial bilateral ha muntà l'onn passà a 34 milliardas francs.
Ulteriur punct central è la migraziun
Dasper quai vulan ils dus ministers da l'exteriur era discutar la collavuraziun tar la migraziun e la situaziun en la Mar Mediterrana e la Libia. Er la visiun da l'Italia per il futur da l'UE e lur sfidas stat sin il program.
Cassis è enfin la fin d'avust anc stà burgais dubel da l'Italia e la Svizra. Curt avant sia elecziun sco minister da l'exteriur ha el dà giu ses pass talian. Quai pass è lura vegnì valità sco concessiun a la PPS.
RR novitads 11:00